ጊዴዎን ጢሞቴዎስ፡ 'ሃገራዊ ቅሩብነት ንህጽጹነት' ኰነ 'ኮሚሽን ኣስተጋብኦን' ዝበሃሉ መንግስታውያን ትካላት ንዘድልዩ ነገራት መምየን ስርሐን ፈጺመን'የ፤፣ ብሓጺሩ እዚ መደብ መንግስቲ ዝተዳለወሉ ጕዳይ'ዩ። ዝኣኽሉ መጽናዕትታት ተኻዪዶም፡ ንሓገዝ ምቕራብ ዘኽእሉ ትካላት ኣብ ስራሕ ተዋፊረናሉ ኣሎዋ። ስለዚ ሓገዝ ንዘድልዮ ሰብ ብጊዜኡ ሓገዝ ክበጽሖ'ዩ። ኣብዚ ክብሎ ዝደሊ እቲ ናይ መጠረስታ ደረጃ ወትሃደራዊ ጐስጓስና በጺሕና ኢና። ንመብዝሕትኡ ትግራይ ተቖጻጺርናዮ ኣሎና። ኰይኑ ድማ እቲ መንግስቲ ፈደራል ወጢኑዎ ዘሎ ዕደላ ሓገዝ ከነካይድ ዝኽልክለና ነገር የለን። እታ ሓንቲ ተሪፋትና ዘላ ቦታ ሓንቲ ከተማ ጥራይ'ያ። ኣብ 'ቲ ዝተረፈ ቦታ ዝነብሩ ሰባት ሓገዝ ናይ ምርካብ ዕድል ኣሎዎም። ስቲቭን ሳክር፡ ናይ ሕቡራት ሃገራት ኮሚሽነር ሰብኣዊ መሰላት ከም ዝበሎ፡ ኣንጻር ትግራዎት ዝካየድ ዘሎ ምጽጻይ ዓሌት - ማእሰርትን ቀይድታትን፡ ኣድልዎን ጠቐነን፡ - ሓበሬታ ይመጸና ኣሎ ይብል። እዚ ዓሌትነት ክፋል ናይቲ ዉግእ ምዃኑ'ዶ ትቕበሎ?
